[{"text_idx": "#000000", "text": "Txutxumutxuen bloga: abeslariak, aktoreak, telebista eta zinema munduko jende ezaguna, albisteak, zurrumurruak, erreportajeak... eta gehiago -en"}, {"text_idx": "#000001", "text": "Neymar ez omen da leiala"}, {"text_idx": "#000002", "text": "Brasilgo komunikabideetan azken egunotan zabaldutako berria dugu hau. Badirudi Neymar futbol jokalariak eta Bruna Marquezine telenobeletako 18 urteko aktoreak zuten harremana bukatu egin dela. Arrazoia? Bartzelonako jokalaria beste neskaren batekin oheratu omen dela."}, {"text_idx": "#000003", "text": "En familia telesail brasildarraren grabazioan piztu ziren ustezko maitasun krisiaren gaineko lehenengo zurrumurruak. Dirudienez, Marquezinek negarrari ezin eutsita ematen zituen orduak, eta horrek grabazioa etengabe eten behar izatea ekarri zuen."}, {"text_idx": "#000004", "text": "Egoera horri azalpen bat bilatu nahian, Brasilgo komunikabideak bikotea bizi zuen krisiaren inguruko informazioa zabaltzen hasi ziren. Antza denez, Gabonak Brasilen igaro behar zituen Neymarrek, baina bidaia baino egun batzuk lehenago, pare bat opor egun Bartzelonan eman zituen futbolariak, eta oso konpaini onean gainera. Hainbat iturriren arabera, Bartzelonako etxean bi emakumerekin egon zen egun horietan, eta horrek eztabaida piztu zuen Neymarren eta Marquezineren artean."}, {"text_idx": "#000005", "text": "Eztabaida horrek bultzatuta, Gabon festak banatuta pasatu zituzten, eta haien harremanari buruzko adierazpen ofizialik ez dagoen arren, litekeena da Neymarren eta Marquezineren harremana amaituta egotea. Hori da behintzat, kazetariek azkan egunotan eskuartean darabilten albistea."}]